大正新修大藏經第 26 冊 No. 1540 阿毗達磨界身足論


　　No. 1540

　　阿毗達磨界身足論捲上

　　尊者世友造

　　三藏法師玄奘奉　詔譯

　　本事品第一

　三地各十種　　五煩惱五見
　五觸五根法　　六六身相應

　　有十大地法。十大煩惱地法。十小煩惱地法。五煩惱。五見。五觸。五根。五法。六識身。六觸身。六受身。六想身。六思身。六愛身。十大地法云何。一受。二想。三思。四觸。五作意。六欲。七勝解。八念。九三摩地。十慧。十大煩惱地法云何。一不信。二懈怠。三失念。四心亂。五無明。六不正知。七非理作意。八邪勝解。九掉舉。十放逸。十小煩惱地法云何。一忿。二恨。三覆。四惱。五嫉。六慳。七誑。八諂。九憍。十害。五煩惱云何。一欲貪。二色貪。三無色貪。四瞋。五疑。五見云何。一有身見。二邊執見。三邪見。四見取。五戒禁取。五觸云何。一有對觸。二增語觸。三明觸。四無明觸。五非明非無明觸。五根云何。一樂根。二苦根。三喜根。四憂根。五捨根。五法云何。一尋。二伺。三識。四無慚。五無愧。六識身云何。一眼識。二耳識。三鼻識。四舌識。五身識。六意識。六觸身云何。一眼觸。二耳觸。三鼻觸。四舌識。五身觸。六意觸。六受身云何。一眼觸所生受。二耳觸所生受。三鼻觸所生受。四舌觸所生受。五身觸所生受。六意觸所生受。六想身云何。一眼觸所生想。二耳觸所生想。三鼻觸所生想。四舌觸所生想。五身觸所生想。六意觸所生想。六思身云何。一眼觸所生思。二耳觸所生思。三鼻觸所生思。四舌觸所生思。五身觸所生思。六意觸所生思。六愛身云何。一眼觸所生愛。二耳觸所生愛。三鼻觸所生愛。四舌觸所生愛。五身觸所生愛。六意觸所生愛。受云何。謂受等受各等受已受當受。受所攝是名受。想云何。謂想等想現想已想當想。是名想。思云何。謂思等思現思已思當思。思所攝造心意業。是名思。觸云何。謂觸等觸現觸已觸當觸是名觸。作意云何。謂心引於隨引等隨引。現作意已作意當作意。警覺心是名作意。欲云何。謂欲能欲性。現欲性。喜樂性。趣向性。希欲性。欣求性。欲有所作性是名欲。勝解云何。謂心勝解性。已勝解當勝解。是名勝解。念云何。謂念隨念別念憶念。憶念性不忘性。不忘法不失性。不失法不忘失性。心明記是名念。三摩地云何。謂心住等住。現住近住。不亂不散。攝持寂止等持。心一境性。是名三摩地。慧云何。謂於法簡擇。最極簡擇極簡擇。法了相近了相等了相。聰睿通達。審察抉擇。覺明慧行。毘缽舍那是名慧。不信云何。謂不信不信性。不現信性。不印不可。不已委信。不當委信。不現委信。令心不淨是名不信。懈怠云何。謂不精進性。劣精進性。昧精進性。障礙精進。止息精進。心不勇悍。不已勇悍。不當勇悍。是名懈怠。失念云何。謂空念性。虛念性。忘念性。失念性。心不明記性。是名失念。心亂云何。謂心散性。心亂性。心異念性。心迷亂性。心不一境性。不住一境性。是名心亂。無明云何。謂三界無智。不正知云何。謂非理所引慧。非理作意云何。謂染污作意。邪勝解云何。謂染污作意相應。心勝解心印順。是名邪勝解。掉舉云何。謂心不寂靜。不極寂靜。不寂靜性。囂舉等囂舉。心囂舉性。是名掉舉。放逸云何。謂於斷不善法引集善法。不堅住作。不恆常作。不親不近。不修不習。是名放逸。忿云何。謂忿等忿遍忿極忿。已忿當忿是名忿。恨云何。謂心結恨。等遍結恨。心怨結性是名恨。覆云何。謂隱所作罪。惱云何。謂心憤惱。堅執尤蛆。心俍戾性。是名惱。嫉云何。謂心不忍他之榮利。慳云何。謂於財法心著不捨。誑云何。謂矯惑他諂云何。謂心曲。憍云何。謂如有一作如是念。我具妙色財位技藝淨命功德。形貌端嚴眾所樂見。由此因緣便起憍傲極憍傲。醉悶等醉悶。??眩等??眩。心踞傲性是名憍。害云何。謂於有情樂為捶撻諸損惱事是名害。欲貪云何。謂於諸欲起貪等貪。執藏防護愛樂耽著。是名欲貪。色貪云何。謂於諸色起貪等貪。執藏防護。愛樂耽著。是名色貪。無色貪云何。謂於諸無色起貪等貪。執藏防護。愛樂耽著。是名無色貪。瞋云何。謂於有情慾為逼害。內懷栽檗。極瞋恚。遍瞋恚等瞋恚。瞋極瞋意憤恚。現瞋恚已瞋恚當瞋恚。是名瞋。疑云何。謂於諸諦猶豫。有身見云何。謂於五取蘊等。隨觀執我或我所由此起忍樂慧觀見。是名有身見。邊執見云何。謂於五取蘊等。隨觀執或斷或常。由此起忍樂慧觀見。是名邊執見。邪見云何。謂謗因謗果。或謗作用。或壞實事。由此起忍樂慧觀見。是名邪見。見取云何。謂於五取蘊等。隨觀執為最為勝為妙第一。由此起忍樂慧觀見。是名見取。戒禁取云何。謂於五取蘊等。隨觀執為清淨為解脫為出離。由此起忍樂慧觀見。是名戒禁取。有對觸云何。謂五識相應觸。增語觸云何。謂意識相應觸。明觸云何。謂無漏觸。無明觸云何。謂染污觸。非明非無明觸云何。謂不染有漏觸。樂根云何。謂觸順樂受。觸者所起身心樂平等受。受所攝是名樂根。苦根云何。謂觸順苦受。觸者所起身苦不平等受。受所攝是名苦根。喜根云何。謂觸順喜受。觸者所起心喜平等受。受所攝。是名喜根。憂根云何。謂觸順憂受。觸者所起心憂不平等受。受所攝。是名憂根。捨根云何。謂觸順不苦不樂受。觸者所起身心捨非平等非不平等受。受所攝。是名捨根。尋云何。謂心推覓遍推覓顯示極顯示。現前顯示。尋求遍尋求。算計遍算計。構畫遍構畫。分別等分別。等分別性是名尋。伺云何。謂心巡行遍巡行。隨遍巡行。伺察遍伺察。隨遍伺察。隨轉隨流。隨屬彼性是名伺。識云何。謂六識身。所謂眼識乃至意識。無慚云何。謂無慚無所慚無別慚。無羞無所羞無別羞。無敬無所敬無別敬。無自在無所自在無別自在。無所畏憚自在而轉。是名無慚。無愧云何。謂無愧無所愧無別愧。無恥無所恥無別恥。於罪不怖性。於罪不畏性。於諸罪中不見怖畏。是名無愧。眼識云何。謂眼及色為緣所生眼識。此中眼為增上色為所緣。於眼所識色所有了別。各別了別。是名眼識。耳鼻舌身意識云何。謂意及法為緣所生意識。此中意為增上法為所緣。於意所識法所有了別。各別了別。是名意識。眼觸云何。謂眼及色為緣生於眼識。三和合故觸。此中眼為增上色為所緣。於眼所識色諸觸等觸現觸已觸當觸。是名眼觸。耳鼻舌身意觸云何。謂意及法為緣生於意識。三和合故觸。此中意為增上法為所緣。於意所識法諸觸等觸現觸已觸當觸。是名意觸。眼觸所生受云何。謂眼及色為緣生於眼識。三和合故觸。觸為緣受。此中眼為增上色為所緣。眼觸為因。眼觸為集。眼觸種類。眼觸為緣。眼觸所生。作意相應。於眼所識色諸受等受各別等受已受當受受所攝。是名眼觸所生受。耳鼻舌身意觸所生受云何。謂意及法為緣生於意識。三和合故觸。觸為緣受。此中意為增上法為所緣。意觸為因。意觸為集。意觸種類。意觸為緣。意觸所生作意相應。於意所識法。諸受等受各別等受已受當受受所攝。是名意觸所生受。眼觸所生想云何。謂眼及色為緣生於眼識。三和合故觸。觸為緣想。此中眼為增上色為所緣。眼觸為因。眼觸為集。眼觸種類。眼觸為緣。眼觸所生作意相應。於眼所識色諸想等想各別等想。現前等想已想當想。是名眼觸所生想。耳鼻舌身意觸所生想云何。謂意及法。為緣生於意識。三和合故觸。觸為緣想。此中意為增上法為所緣。意觸為因。意觸為集。意觸種類。意觸為緣。意觸所生作意相應。於意所識法。諸想等想各別等想。現前等想已想當想。是名意觸所生想。眼觸所生思云何。謂眼及色為緣生於眼識。三和合故觸。觸為緣思。此中眼為增上色為所緣。眼觸為因。眼觸為集。眼觸種類。眼觸為緣。眼觸所生作意相應。於眼所識色。諸思等思各別等思。現前等思已思當思。思所攝造心意業。是名眼觸所生思。耳鼻舌身意觸所生思云何。謂意及法為緣生於意識。三和合故觸。觸為緣思。此中意為增上法為所緣。意觸為因。意觸為集。意觸種類。意觸為緣。意觸所生作意相應。於意所識法。諸思等思各別等思。現前等思已思當思。思所攝造心意業。是名意觸所生思。眼觸所生愛云何。謂眼及色為緣生於眼識。三和合故觸。觸為緣故受。受為緣愛。此中眼為增上色為所緣。於眼所識色。諸貪等貪。執藏防護。愛樂耽著。是名眼觸所生愛。耳鼻舌身意觸所生愛云何。謂意及法為緣生於意識。三和合故觸。觸為緣受。受為緣愛。此中意為增上法為所緣。於意所識法。諸貪等貪。執藏防護。愛樂耽著。是名意觸所生愛。

　　分別品第二中初門

　門有八十八　　初異類三門
　謂受並識身　　及無慚無愧
　餘門八十五　　謂受等次第
　相應不相應　　一行界處蘊

　　五受根。謂樂根苦根喜根憂根捨根。大地法受與五受根。幾相應幾不相應。乃至意觸所生愛與五受根。幾相應幾不相應。大地法受五受根無相應者。皆不相應。大地法想五受根。一切相應。無不相應者。如想思觸作意欲勝解念三摩地慧亦爾。不信五受根。五根相應。五根不相應。如不信。餘大煩惱地法亦爾。忿恨惱嫉害。二根相應。謂憂捨。五根不相應。覆誑諂三根相應。除樂苦。五根不相應。憍四根相應除苦。五根不相應。慳二根相應。謂喜捨。五根不相應。欲貪色貪。三根相應除苦憂。五根不相應。無色貪一根相應。謂捨。五根不相應。瞋三根相應。除樂喜。五根不相應。疑四根相應。除苦。五根不相應。五見中邪見。四根相應。除苦。五根不相應。餘四見三根相應。除苦憂。五根不相應。有對觸三根相應。除喜憂。四根不相應。除苦。增語觸四根相應除。苦三根不相應除喜憂。明觸三根相應。除苦憂。五根不相應。無明觸及非明非無明觸。五根相應。五根不相應。樂根無相應者。皆不相應。如樂根。苦根喜根憂根捨根亦爾。尋伺五根相應。三根不相應。除苦憂。識五根相應。無不相應者。無慚無愧五根相應。五根不相應。眼識三根相應。除喜憂。五根不相應。如眼識耳鼻舌身識亦爾意識四根相應。除苦三根不相應。除喜憂。如六識身。六觸身六想身六思身亦爾。眼觸所生受五受根無相應者。皆不相應。如眼觸所生受餘受身亦爾眼觸所生愛二根相應。謂樂捨。五根不相應。如眼觸所生愛。耳鼻舌身觸所生愛亦爾。意觸所生愛三根相應。除苦憂五根不相應。

　　分別品第二中第二門

　　六識身。謂眼識耳識鼻識舌識身識意識。大地法受與六識身。幾相應幾不相應。乃至意觸所生愛與六識身。幾相應幾不相應。大地法受六識身。一切相應。無不相應者。如大地法受。餘大地法亦爾。不信六識相應。六識不相應。如不信。餘大煩惱地法亦爾。忿一識相應。謂意。六識不相應。如忿餘小煩惱地法亦爾。欲貪六識相應。六識不相應。如欲貪瞋亦爾。色貪四識相應。除鼻舌。六識不相應。無色貪疑一識相應。謂意。六識不相應。五見一識相應。謂意。六識不相應。有對觸五識相應。除意。一識不相應。謂意。增語觸一識相應。謂意。五識不相應。除意。明觸一識相應。謂意。六識不相應。無明觸及非明非無明觸。六識相應。六識不相應。樂根捨根六識相應。六識不相應。苦根五識相應。除意。六識不相應。喜根憂根一識相應。謂意。六識不相應。尋伺六識相應。一識不相應。謂意。識法六識身。無相應者。皆不相應。無慚無愧。六識相應。六識不相應。眼識六識身。無相應者。皆不相應。如眼識耳鼻舌身意識亦爾。眼觸一識相應。謂眼。五識不相應。除眼。如眼觸耳鼻舌身意觸隨所應亦爾。如六觸身。六受身六想身六思身亦爾。眼觸所生愛一識相應。謂眼。六識不相應。如眼觸所生愛。耳鼻舌身意觸所生愛隨所應亦爾。

　　分別品第二中第三門

　　二法。謂無慚無愧。大地法受。與此二法。幾相應幾不相應。乃至意觸所生愛。與此二法。幾相應幾不相應。大地法受。諸不善者二法相應。無不相應者。餘受無相應者。皆不相應。如大地法受。餘大地法亦爾。不信諸不善者二法相應。無不相應者。餘不信無相應者。皆不相應。如不信餘大煩惱地法亦爾。忿恨覆惱嫉慳害。皆二法相應。無不相應者。誑諂憍諸不善者二法相應。無不相應者。餘誑諂憍無相應者。皆不相應。欲貪瞋恚。俱二法相應。無不相應者。色貪無色貪。無相應者。俱不相應。疑諸不善者。二法相應。無不相應者。餘疑無相應者。定不相應。五見中二見無相應者。俱不相應。三見諸不善者。皆二法相應。無不相應者。餘三見無相應者。皆不相應。有對增語無明觸。諸不善者皆二法相應。無不相應者。餘三觸無相應者。皆不相應。明觸非明非無明觸。無相應者。俱不相應。樂根諸不善者。二法相應。無不相應者。餘樂根無相應者。定不相應。如樂根苦喜憂捨根亦爾。尋伺識法諸不善者。皆二法相應。無不相應者。餘尋伺識法。無相應者。皆不相應。無慚與無愧定相應。無不相應者。與無慚定不相應。無相應者。無愧與無慚定相應。無不相應者。與無愧定不相應。無相應者。眼識諸不善者。二法相應。無不相應者。餘眼識無相應者。皆不相應。如眼識耳鼻舌身意識亦爾。如六識身。六觸身六受身六想身六思身亦爾。眼耳身意觸所生愛。諸不善者。皆二法相應。無不相應者。餘眼耳身意觸所生愛。無相應者。皆不相應。鼻舌觸所生愛。俱二法相應。無不相應者。◎

　　說一切有部界身足論捲上
大正新修大藏經第 26 冊 No. 1540 阿毗達磨界身足論


　　阿毗達磨界身足論卷中

　　尊者世友造

　　三藏法師玄奘奉　詔譯

　　◎分別品第二中第四門

　　受相應。想不相應。十八界十二處五蘊受相應。何所攝。謂心心所法。八界二處三蘊。此何為餘。謂受自性。色無為心不相應行。十一界。十一處三蘊。想不相應。何所攝。謂想自性。色無為心不相應行。十一界。十一處三蘊。此何所問。謂除受相應及想不相應法。即除一切法十八界十二處五蘊此下二事雖各除一而文影略顯各除二不爾不應除一切法受等自體不被除故想相應。受不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行十一界十一處三蘊。受不相應。何所攝。謂受自性。色無為。心不相應行。十一界。十一處三蘊。此何所問。謂除想相應及受不相應法。即除一切法十八界十二處五蘊。如以受對想。乃至以受對慧亦爾。受相應不信不相應。十八界十二處五蘊受相應。何所攝。謂心心所法。八界二處三蘊。此何為餘。謂受自性。色無為。心不相應行。十一界。十一處三蘊。不信不相應。何所攝。謂不信自性。色無為心不相應行十八界十二處五蘊。此何所問。謂除受相應及不信不相應法。即除一切法十八界十二處五蘊。不信相應。受不相應。十八界十二處五蘊不信相應。何所攝。謂心心所法。八界二處四蘊。此何為餘。謂不信自性。色無為心不相應行十八界十二處五蘊。受不相應。何所攝。謂受自性。色無為心不相應行十一界十一處三蘊。此何所問。謂除不信相應及受不相應法。即除一切法十八界十二處五蘊。如以受對不信。對餘大煩惱地法欲貪瞋無明觸非明非無明觸無慚無愧亦爾。受相應忿不相應。十八界十二處五蘊受相應。何所攝。謂心心所法。八界二處三蘊。此何為餘。謂受自性。色無為心不相應行十一界十一處三蘊。忿不相應。何所攝。謂忿自性。色無為心不相應行。十八界十二處五蘊。此何所問。謂除受相應及忿不相應法。即除一切法十八界十二處五蘊。忿相應受不相應。十八界十二處五蘊忿相應。何所攝。謂心心所法。三界二處四蘊。此何為餘。謂忿自性。色無為心不相應行。十八界十二處五蘊受不相應。何所攝。謂受自性。色無為心不相應行。十一界十一處三蘊。此何所問。謂除忿相應及受不相應法。即除一切法十八界十二處五蘊。如以受對忿。對餘小煩惱地法無色貪疑五見明觸六愛身亦爾。受相應。色貪不相應。十八界十二處五蘊受相應。何所攝。謂心心所法。八界二處三蘊。此何為餘。謂受自性。色無為心不相應行十一界十一處三蘊。色貪不相應。何所攝。謂色貪自性。色無為心不相應行。十八界十二處五蘊。此何所問。謂除受相應及色貪不相應法。即除一切法十八界十二處五蘊。色貪相應。受不相應。十八界十二處五蘊色貪相應。何所攝。謂心心所法。六界二處四蘊。此何為餘。謂色貪自性。色無為心不相應行。十八界十二處五蘊。受不相應。何所攝。謂受自性。色無為心不相應行。十一界十一處三蘊。此何所問。謂除色貪相應及受不相應法。即除一切法十八界十二處五蘊。受相應有對觸不相應。十八界十二處五蘊。受相應。何所攝。謂心心所法。八界二處三蘊。此何為餘。謂受自性。色無為心不相應行。十一界十一處三蘊。有對觸不相應。何所攝。謂有對觸自性。色無為心不相應行。十三界十二處五蘊。此何所問。謂除受相應及有對觸不相應法。即除一切法十八界十二處五蘊。有對觸相應。受不相應。十八界十二處五蘊。有對觸相應。何所攝。謂心心所法。七界二處四蘊。此何為餘。謂有對觸自性。色無為心不相應行。十三界十二處五蘊。受不相應。何所攝。謂受自性。色無為心不相應行。十一界十一處三蘊。此何所問。謂除有對觸相應及受不相應法。即除一切法十八界十二處五蘊。受相應。增語觸不相應。十八界十二處五蘊受相應。何所攝。謂心心所法。八界二處三蘊。此何為餘。謂受自性。色無為心不相應行。十一界十一處三蘊。增語觸。不相應。何所攝。謂增語觸自性。色無為心不相應行。十七界十二處五蘊。此何所問。謂除受相應及增語觸不相應法。即除一切法十八界十二處五蘊。增語觸相應。受不相應。十八界十二處五蘊。增語觸相應。何所攝。謂心心所法。三界二處四蘊。此何為餘。謂增語觸自性。色無為心不相應行。十七界十二處五蘊。受不相應。何所攝。謂受自性。色無為心不相應行。十一界十一處三蘊。此何所問。謂除增語觸相應及受不相應法。即除一切法十八界十二處五蘊。受相應。尋不相應。十八界十二處五蘊。受相應。何所攝。謂心心所法。八界二處三蘊。此何為餘。謂受自性。色無為心不相應行。十一界十一處三蘊。尋不相應。何所攝。謂尋自性。色無為心不相應行。十三界十二處五蘊。此何所問。謂除受相應及尋不相應法。即除一切法十八界十二處五蘊。尋相應。受不相應。十八界十二處五蘊。尋相應。何所攝。謂心心所法。八界二處四蘊。此何為餘。謂尋自性。色無為心不相應行。十三界十二處五蘊。受不相應。何所攝。謂受自性。色無為心不相應行。十一界十一處三蘊。此何所問。謂除尋相應及受不相應法。即除一切法十八界十二處五蘊。如以受對尋。對伺亦爾。受相應。識不相應。十八界十二處五蘊。受相應。何所攝。謂心心所法。八界二處三蘊。此何為餘。謂受自性。色無為心不相應行。十一界十一處三蘊。識不相應。何所攝。謂識自性。色無為心不相應行。十八界十二處三蘊。此何所問。謂除受相應及識不相應法。即除一切法十八界十二處五蘊。識相應。受不相應。十八界十二處五蘊識相應。何所攝。謂心所法。一界一處三蘊。此何為餘。謂識自性。色無為心不相應行。十八界十二處三蘊。受不相應。何所攝。謂受自性。色無為心不相應行。十一界十一處三蘊。此何所問。謂除識相應及受不相應法。即除一切法十八界十二處五蘊。受相應眼識不相應。十八界十二處五蘊。受相應。何所攝。謂心心所法。八界二處三蘊。此何為餘。謂受自性。色無為心不相應行。十一界十一處三蘊。眼識不相應。何所攝。謂眼識自性。色無為心不相應行。十八界十二處五蘊。此何所問。謂除受相應及眼識不相應法。即除一切法十八界十二處五蘊。眼識相應。受不相應。十八界十二處五蘊。眼識相應。何所攝。謂心所法。一界一處三蘊。此何為餘。謂眼識自性。色無為心不相應行。十八界十二處五蘊。受不相應。何所攝。謂受自性色無為心不相應行。十一界十一處三蘊。此何所問。謂除眼識相應及受不相應法。即除一切法十八界十二處五蘊。如以受對眼識。乃至對意識亦爾。受相應眼觸不相應。十八界十二處。五蘊受相應。何所攝。謂心心所法。八界二處三蘊。此何為餘。謂受自性。色無為心不相應行。十一界十一處三蘊。眼觸不相應。何所攝。謂眼觸自性。色無為心不相應行。十七界十二處五蘊。此何所問。謂除受相應及眼觸不相應法。即除一切法十八界十二處五蘊。眼觸相應。受不相應。十八界十二處五蘊。眼觸相應。何所攝。謂心心所法。三界二處四蘊。此何為餘。謂眼觸自性。色無為心不相應行。十七界十處五蘊。受不相應。何所攝。謂受自性色無為心不相應行。十一界十一處三蘊此何所問。謂除眼觸相應及受不相應法。即除一切法十八界十二處五蘊。如以受對眼觸。乃至對意觸亦爾。如以受對六觸身。對六想身六思身。廣說亦爾。◎

　　◎分別品第二中第五門

　　想相應。思不相應十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊思不相應。何所攝。謂思自性。色無為心不相應行。十一界十一處二蘊。此何所問。謂除想相應及思不相應法。即除一切法十八界十二處五蘊。思相應。想不相應。十八界十二處五蘊思相應。何所攝。謂心心所法。八界二處四蘊。此何為餘。謂思自性。色無為心不相應行。十一界十一處二蘊想不相應。何所攝。謂想自性。色無為心不相應行。十一界十一處三蘊。此何所問。謂除思相應及想不相應法。即除一切法十八界十二處五蘊。如以想對思。乃至對慧亦爾。想相應不信不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。不信不相應。何所攝。謂不信自性。色無為心不相應行。十八界十二處五蘊。此何所問。謂除想。相應及不信不相應法。即除一切法十八界十二處五蘊。不信相應想不相應。十八界十二處五蘊。不信相應。何所攝。謂心心所法。八界二處四蘊。此何為餘。謂不信自性。色無為心不相應行。十八界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除不信相應及想不相應法。即除一切法十八界十二處五蘊。如以想對不信。對餘大煩惱地法欲貪瞋無明觸非明非無明觸無慚無愧亦爾。想相應。忿不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。忿不相應。何所攝。謂忿自性。色無為心不相應行。十八界十二處五蘊。此何所問。謂除想相應及忿不相應法。即除一切法十八界十二處五蘊。忿相應。想不相應。十八界十二處五蘊。忿相應。何所攝。謂心心所法。三界二處四蘊。此何為餘。謂忿自性。色無為心不相應行。十八界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除忿相應及想不相應法。即除一切法十八界十二處五蘊。如以想對忿。對餘小煩惱地法無色貪疑五見明觸六愛身亦爾。想相應。色貪不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。色貪不相應。何所攝。謂色貪自性。色無為心不相應行。十八界十二處五蘊。此何所問。謂除想相應及色貪不相應法。即除一切法十八界十二處五蘊。色貪相應。想不相應。十八界十二處五蘊。色貪相應。何所攝。謂心心所法。六界二處四蘊。此何為餘。謂色貪自性。色無為心不相應行。十八界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除色貪相應想不相應。即除一切法十八界十二處五蘊。想相應。有對觸不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。有對觸不相應。何所攝。謂有對自性。色無為心不相應行。十三界十二處五蘊。此何所問。謂除想相應及有對觸不相應法。即除一切法十八界十二處五蘊。有對觸相應。想不相應。十八界十二處五蘊。有對觸相應。何所攝。謂心心所法。七界二處四蘊。此何為餘。謂有對觸自性。色無為心不相應行。十三界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除有對觸相應及想不相應法。即除一切法十八界十二處五蘊。想相應。增語觸不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。增語觸不相應。何所攝。謂增語觸自性。色無為心不相應行。十七界十二處五蘊。此何所問。謂除想相應及增語觸不相應法。即除一切法十八界十二處五蘊。增語觸相應。想不相應。十八界十二處五蘊。增語觸相應。何所攝。謂心心所法。三界二處四蘊。此何為餘。謂增語觸自性。色無為心不相應行。十七界十二處五蘊。想不相應何所攝。謂想自性。色無為心不相應行。十一界十一處三蘊。此何所問。謂除增語觸相應及想不相應法。即除一切法十八界十二處五蘊。

　　想相應。樂根不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。樂根不相應。何所攝。謂樂根自性。色無為心不相應行。十八界十二處五蘊。此何所問。謂除想相應及樂根不相應法。即除一切法十八界十二處五蘊。樂根相應。想不相應。十八界十二處五蘊。樂根相應。何所攝。謂心心所法。八界二處三蘊。此何為餘。謂樂根自性。色無為心不相應行。十八界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除樂根相應及想不相應法。即除一切法十八界十二處五蘊。如以想對樂根。對捨根亦爾想相應。苦根不相應。十八界十二處五蘊想相應何所攝。謂心心所法八界二處三蘊。此何為餘。謂想自性。色無為心。不相應行。十一界十一處三蘊。苦根不相應何所攝。謂苦根自性。色無為心不相應行。十八界十二處五蘊。此何所問。謂除想相應及苦根不相應法。即除一切法十八界十二處五蘊。苦根相應。想不相應。十八界十二處五蘊。苦根相應。何所攝。謂心心所法。七界二處三蘊。此何為餘。謂苦根自性。色無為心不相應行。十八界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除苦根相應及想不相應法。即除一切法十八界十二處五蘊。想相應。喜根不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。喜根不相應。何所攝。謂喜根自性。色無為。心不相應行。十八界十二處五蘊。此何所問。謂除想相應及喜根不相應法。即除一切法十八界十二處五蘊。喜根相應。想不相應。十八界十二處五蘊。喜根相應。何所攝。謂心心所法。三界二處三蘊。此何為餘。謂喜根自性。色無為。心不相應行。十八界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除喜根相應及想不相應法。即除一切法十八界十二處五蘊。如以想對喜根。對憂根亦爾。以思對尋伺識法六識身六觸身六思身。皆如受門中說。唯於受處應說其想。想相應。眼觸所生受不相應。十八界十二處五蘊想相應。何所攝。謂心心所法。八界二處三蘊。此何為餘。謂想自性。色無為心不相應行。十一界十一處三蘊。眼觸所生受不相應。何所攝。謂眼觸所生受自性。色無為心不相應行。十七界十二處五蘊。此何所問。謂除想相應及眼觸所生受不相應法。即除一切法十八界十二處五蘊。眼觸所生受相應。想不相應。十八界十二處五蘊。眼觸所生受相應。何所攝。謂心心所法。三界二處三蘊。此何為餘。謂眼觸所生受自性。色無為心不相應行。十七界十二處五蘊。想不相應。何所攝。謂想自性。色無為心不相應行。十一界十一處三蘊。此何所問。謂除眼觸所生受相應及想不相應法。即除一切法十八界十二處五蘊。如以想對眼觸所生受。乃至對意觸所生受。隨其所應廣說亦爾。

　　分別品第二中第六門

　　思相應。觸不相應。十八界十二處五蘊思相應。何所攝。謂心心所法。八界二處四蘊。此何為餘。謂思自性。色無為心不相應行。十一界十一處二蘊。觸不相應。何所攝。謂觸自性。色無為心不相應行。十一界十一處二蘊。此何所問。謂除思相應及觸不相應法。即除一切法十八界十二處五蘊。觸相應。思不相應。十八界十二處五蘊觸相應。何所攝。謂心心所法。八界二處四蘊。此何為餘。謂觸自性。色無為。心不相應行。十一界十一處二蘊。思不相應。何所攝。謂思自性。色無為。心不相應行。十一界十一處二蘊。此何所問。謂除觸相應及思不相應法。即除一切法十八界十二處五蘊。如以思對觸。乃至對慧亦爾。思相應。不信不相應。十八界十二處五蘊思相應。何所攝。謂心心所法。八界二處四蘊。此何為餘。謂思自性。色無為。心不相應行。十一界十一處二蘊。不信不相應。何所攝。謂不信自性。色無為。心不相應行。十八界十二處五蘊。此何所問。謂除思相應及不信不相應法。即除一切法十八界十二處五蘊。不信相應。思不相應。十八界十二處五蘊。不信相應。何所攝。謂心心所法。八界二處四蘊。此何為餘。謂不信自性。色無為心不相應行。十八界十二處五蘊。思不相應。何所攝。謂思自性。色無為心不相應行。十一界十一處二蘊。此何所問。謂除不信相應及思不相應法。即除一切法十八界十二處五蘊。如以思對不信。對餘大煩惱地法欲貪瞋無明觸非明非無明觸無慚無愧亦爾。思相應。忿不相應。十八界十二處五蘊思相應。何所攝。謂心心所法。八界二處四蘊。此何為餘。謂思自性。色無為心不相應行。十一界十一處二蘊。忿不相應。何所攝。謂忿自性。色無為心不相應行。十八界十二處五蘊。此何所問。謂除思相應及忿不相應法。即除一切法十八界十二處五蘊。忿相應。思不相應。十八界十二處五蘊。忿相應。何所攝。謂心心所法。三界二處四蘊。此何為餘。謂忿自性。色無為。心不相應行。十八界十二處五蘊。思不相應。何所攝。謂思自性。色無為心不相應行十一界十一處二蘊此何所問。謂除忿相應及思不相應法。即除一切法十八界十二處五蘊。如以思對忿。對餘小煩惱地法無色貪疑五見明觸六愛身亦爾。思相應。色貪不相應。十八界十二處五蘊思相應。何所攝。謂心心所法。八界二處四蘊。此何為餘。謂思自性。色無為心不相應行。十一界。十一處。二蘊。色貪不相應。何所攝。謂色貪自性。色無為心不相應行。十八界十二處五蘊。此何所問。謂除思相應及色貪不相應法。即除一切法十八界十二處五蘊。色貪相應。思不相應。十八界十二處五蘊。色貪相應。何所攝。謂心心所法。六界二處四蘊。此何為餘。謂色貪自性。色無為心不相應行。十八界十二處五蘊。思不相應。何所攝。謂思自性。色無為心不相應行。十一界十一處二蘊。此何所問。謂除色貪相應及思不相應法。即除一切法十八界十二處五蘊。思相應。有對觸不相應。十八界十二處五蘊思相應。何所攝。謂心心所法。八界二處四蘊。此何為餘。謂思自性。色無為心不相應行。十一界十一處二蘊。有對觸不相應。何所攝。謂有對觸自性。色無為心不相應行。十三界十二處五蘊。此何所問。謂除思相應及有對觸不相應法。即除一切法十八界十二處五蘊。有對觸相應。思不相應。十八界十二處五蘊。有對觸相應。何所攝。謂心心所法。七界二處四蘊。此何為餘。謂有對觸自性。色無為心不相應行。十三界十二處五蘊。思不相應何所攝。謂思自性。色無為心不相應行。十一界十一處二蘊。此何所問。謂除有對觸相應及思不相應法。即除一切法十八界十二處五蘊。思相應。增語觸不相應。十八界十二處五蘊。思相應如前。乃至二蘊增語觸不相應如前。乃至五蘊如思相應。增語觸不相應如是。增語觸相應。思不相應隨所應當廣說。思相應。樂根不相應。樂根相應。思不相應。隨所應當廣說。如以思對樂根。對捨根亦爾。思相應苦根不相應。苦根相應思不相應。隨所應當廣說。思相應。喜根不相應。喜根相應。思不相應。隨所應當廣說。如以思對喜根。對憂根亦爾。以思對尋伺識法六識身六觸身六受身六想身。隨所應當廣說。◎

　　說一切有部界身足論卷中
大正新修大藏經第 26 冊 No. 1540 阿毗達磨界身足論


　　阿毗達磨界身足論卷下

　　尊者世友造

　　三藏法師玄奘奉　詔譯

　　◎分別品第二中第七門

　　觸相應。作意不相應。十八界十二處五蘊。觸相應如前。乃至二蘊。作意不相應。何所攝。謂作意自性。色無為。心不相應行。十一界十一處二蘊。此何所問。謂除觸相應及作意不相應法。即除一切法十八界十二處五蘊。作意相應。觸不相應。十八界十二處五蘊。作意相應。何所攝。謂心心所法。八界二處四蘊。此何為餘。謂作意自性。色無為心不相應行。十一界十一處二蘊。觸不相應等如前說。如以觸對作意。乃至對慧亦爾。觸相應。不信不相應。不信相應。觸不相應。隨所應當廣說。如以觸對不信。對餘大煩惱地法欲貪瞋無慚無愧亦爾。觸相應忿不相應。忿相應觸不相應。隨所應當廣說。如以觸對忿。對餘小煩惱地法無色貪疑五見六愛身亦爾。觸相應。色貪不相應。色貪相應。觸不相應。隨所應當廣說。觸相應。樂根不相應。樂根相應。觸不相應。隨所應當廣說。如以觸對樂根。對捨根亦爾。觸相應。苦根不相應。苦根相應。觸不相應。隨所應當廣說。觸相應。喜根不相應。喜根相應。觸不相應。隨所應當廣說。如以觸對喜根。對憂根亦爾。以觸對尋伺識法六識身六受身六想身六思身。隨所應當廣說。

　　分別品第二中第八門

　　作意相應。欲不相應。十八界十二處五蘊。作意相應等如前說。欲不相應。何所攝。謂欲自性。色無為。心不相應行。十一界十一處二蘊。此何所問。如前說。欲相應。作意不相應。十八界十二處五蘊欲相應。何所攝。謂心心所法。八界二處四蘊。此何為餘。謂欲自性。色無為。心不相應行。十一界十一處二蘊。作意不相應等如前說。如以作意對欲。乃至對慧亦爾。作意相應。不信不相應。不信相應。作意不相應。隨所應當廣說。如以作意對不信。對餘大煩惱地法欲貪瞋無明。觸非明非無明觸無慚無愧亦爾。作意相應。忿不相應。忿相應。作意不相應。隨所應當廣說。如以作意對忿。對餘小煩惱地法無色貪疑五見明觸六愛身亦爾。作意相應。色貪不相應。色貪相應。作意不相應。隨所應當廣說。作意相應。有對觸不相應。有對觸相應。作意不相應。隨所應當廣說。作意相應。增語觸不相應。增語觸相應。作意不相應。隨所應當廣說。作意相應。樂根不相應。樂根相應。作意不相應。隨所應當廣說。如以作意對樂根。對捨根亦爾。作意相應。苦根不相應。苦根相應。作意不相應。隨所應當廣說。作意相應。喜根不相應。喜根相應。作意不相應。隨所應當廣說。如以作意對喜根。對憂根亦爾。以作意對尋伺識法六識身六觸身六受身六想身六思身。隨所應當廣說。

　　分別品第二中第九門

　　欲相應。勝解不相應。十八界十二處五蘊。欲相應等如前說。勝解不相應。何所攝。謂勝解自性。色無為心不相應行。十一界十一處二蘊。此何所問。謂除欲相應及勝解不相應法。即除一切法十八界十二處五蘊勝解相應。欲不相應。十八界十二處五蘊。勝解相應。何所攝。謂心心所法。八界二處四蘊。此何為餘。謂勝解自性。色無為。心不相應行。十一界十一處二蘊。欲不相應等如前說。如以欲對勝解。對念三摩地慧亦爾。欲相應。不信不相應。不信相應。欲不相應。隨所應當廣說。如以欲對不信。對餘大煩惱地法欲貪瞋無明觸非明非無明觸無慚無愧亦爾。欲相應。忿不相應。忿相應。欲不相應。隨所應當廣說。如以欲對忿。對餘小煩惱地法無色貪疑五見明觸六愛身亦爾。欲相應。色貪不相應。色貪相應欲不相應。隨所應當廣說。欲相應。有對觸不相應。有對觸相應。欲不相應。隨所應當廣說。欲相應增語觸不相應。增語觸相應。欲不相應。隨所應當廣說。欲相應。樂根不相應。樂根相應。欲不相應。隨所應當廣說。如以欲對樂根。對捨根亦爾。欲相應。苦根不相應。苦根相應。欲不相應。隨所應當廣說。欲相應。喜根不相應。喜根相應。欲不相應。隨所應當廣說。如以欲對喜根。對憂根亦爾。以欲對尋伺識法六識身六觸身六受身六想身六思身。隨所應當廣說。

　　分別品第二中第十門

　　勝解相應。念不相應。十八界十二處五蘊。勝解相應等如前說。念不相應。何所攝。謂念自性。色無為心不相應行。十一界十一處二蘊。此何所問。如前說。念相應。勝解不相應。十八界十二處五蘊念相應。何所攝。謂心心所法。八界二處四蘊。此何為餘。謂念自性。色無為。心不相應行。十一界十一處二蘊。勝解不相應等如前說。如以勝解對念。對三摩地慧亦爾。勝解相應。不信不相應。不信相應。勝解不相應。隨所應當廣說。如以勝解對不信。對餘大煩惱地法欲貪瞋無明觸非明非無明觸無慚無愧亦爾。勝解相應。忿不相應。忿相應。勝解不相應。隨所應當廣說。如以勝解對忿。對餘小煩惱地法無色貪疑五見明觸六愛身亦爾。勝解相應。色貪不相應。色貪相應。勝解不相應。隨所應當廣說。勝解相應。有對觸不相應。有對觸相應。勝解不相應。隨所應當廣說。勝解相應。增語觸不相應。增語觸相應。勝解不相應。隨所應當廣說。勝解相應。樂根不相應。樂根相應。勝解不相應。隨所應當廣說。如以勝解對樂根。對捨根亦爾。勝解相應。苦根不相應。苦根相應。勝解不相應。隨所應當廣說。勝解相應。喜根不相應。喜根相應。勝解不相應。隨所應當廣說。如以勝解對喜根。對憂根亦爾。以勝解對尋伺識法六識身六觸身六受身六想身六思身。隨所應當廣說。

　　分別品第二中第十一門

　　念相應。三摩地不相應。十八界十二處五蘊。念相應等如前說。三摩地不相應。何所攝。謂三摩地自性。色無為。心不相應行。十一界十一處二蘊。此何所問。如前說。三摩地相應。念不相應。十八界十二處五蘊。三摩地相應。何所攝。謂心心所法。八界二處四蘊。此何為餘。謂三摩地自性。色無為。心不相應行。十一界十一處二蘊。念不相應等如前說。如以念對三摩地。對慧亦爾。念相應。不信不相應。不信相應。念不相應。隨所應當廣說。如以念對不信。對餘大煩惱地法。欲貪瞋無明觸非明非無明觸無慚無愧亦爾。念相應。忿不相應。忿相應。念不相應。隨所應當廣說。如以念對忿。對餘小煩惱地法無色貪疑五見明觸六愛身亦爾。念相應。色貪不相應。色貪相應。念不相應。隨所應當廣說。念相應。有對觸不相應。有對觸相應。念不相應。隨所應當廣說。念相應。增語觸不相應。增語觸相應。念不相應。隨所應當廣說。念相應。樂根不相應。樂根相應。念不相應。隨所應當廣說。如以念對樂根。對捨根亦爾。念相應。苦根不相應。苦根相應。念不相應。隨所應當廣說。念相應。喜根不相應。喜根相應。念不相應。隨所應當廣說。如以念對喜根。對憂根亦爾。以念對尋伺識法六識身六觸身六受身六想身六思身。隨所應當廣說。

　　分別品第二中第十二門

　　三摩地相應。慧不相應。十八界十二處五蘊。三摩地相應等如前說。慧不相應。何所攝。謂慧自性。色無為。心不相應行。十一界十一處二蘊。此何所問。如前說。慧相應。三摩地不相應。十八界十二處五蘊慧相應。何所攝。謂心心所法。八界二處四蘊。此何為餘。謂慧自性。色無為心不相應行。十一界十一處二蘊。三摩地不相應等如前說。三摩地相應。不信不相應。不信相應。三摩地不相應。隨所應當廣說。如以三摩地對不信。對餘大煩惱地法欲貪瞋無明觸非明非無明觸無慚無愧亦爾。三摩地相應。忿不相應。忿相應。三摩地不相應。隨所應當廣說。如以三摩地對忿。對餘小煩惱地法無色貪疑五見明觸六愛身亦爾。三摩地相應。色貪不相應。色貪相應。三摩地不相應。隨所應當廣說。三摩地相應。有對觸不相應。有對觸相應。三摩地不相應。隨所應當廣說。三摩地相應。增語觸不相應。增語觸相應。三摩地不相應。隨所應當廣說。三摩地相應。樂根不相應。樂根相應。三摩地不相應。隨所應當廣說。如以三摩地對樂根。對捨根亦爾。三摩地相應。苦根不相應。苦根相應。三摩地不相應。隨所應當廣說。三摩地相應。喜根不相應。喜根相應。三摩地不相應。隨所應當廣說。如以三摩地對喜根。對憂根亦爾。以三摩地。對尋伺識法六識身六觸身六受身六想身六思身。隨所應當廣說。

　　分別品第二中第十三門

　　慧相應。不信不相應。不信相應。慧不相應。隨所應當廣說。如以慧對不信。對餘大煩惱地法欲貪瞋無明觸非明非無明觸無慚無愧亦爾。慧相應。忿不相應。忿相應。慧不相應。隨所應當廣說。如以慧對忿餘小煩惱地法無色貪疑五見明觸六愛身亦爾。慧相應。色貪不相應。色貪相應。慧不相應。隨所應當廣說。慧相應。有對觸不相應。有對觸相應。慧不相應。隨所應當廣說。慧相應。增語觸不相應。增語觸相應。慧不相應。隨所應當廣說。慧相應。樂根不相應。樂根相應。慧不相應。隨所應當廣說。如以慧對樂根。對捨根亦爾。慧相應。苦根不相應。苦根相應。慧不相應。隨所應當廣說。慧相應。喜根不相應。喜根相應。慧不相應。隨所應當廣說。如以慧對喜根。對憂根亦爾。以慧對尋伺識法六識身六觸身六受身六想身六思身。隨所應當廣說。

　　分別品第二中第十四門

　　不信相應。懈怠不相應。十八界十二處五蘊。不信相應等如前說。懈怠不相應。何所攝。謂懈怠自性。色無為。心不相應行。十八界十二處五蘊。此何所問。如前說。懈怠相應。不信不相應。十八界十二處五蘊。懈怠相應。何所攝。謂心心所法八界二處四蘊。此何為餘。謂懈怠自性色無為心不相應行。十八界十二處五蘊。不信不相應等如前說。如以不信對懈怠。對餘大煩惱地法欲貪瞋無明觸。非明非無明觸無慚無愧亦爾。不信相應。忿不相應。忿相應。不信不相應。隨所應當廣說。如以不信對忿。對餘小煩惱地法無色貪疑五見明觸六愛身亦爾。不信相應。色貪不相應。色貪相應。不信不相應。隨所應當廣說。不信相應。有對觸不相應。有對觸相應。不信不相應。隨所應當廣說。不信相應增語觸不相應。增語觸相應。不信不相應。隨所應當廣說。不信相應。樂根不相應。樂根相應。不信不相應。隨所應當廣說。如以不信對樂根。對捨根亦爾。不信相應苦根不相應。苦根相應。不信不相應。隨所應當廣說。不信相應。喜根不相應。喜根相應。不信不相應。隨所應當廣說。如以不信對喜根。對憂根亦爾。以不信對尋伺識法六識身六觸身六受身六想身六思身。隨所應當廣說。

　　分別品第二中第十五門

　　由斯理趣。其懈怠等諸差別門。應依前說一行方便。如理當思此諸門中。有差別者。相似異位。皆不應說。乃至眼識相應。眼觸不相應。十八界十二處五蘊。眼識相應。何所攝。謂心所法。一界一處三蘊。此何為餘謂眼識自性。色無為。心不相應行。十八界十二處五蘊。眼觸不相應。何所攝。謂眼觸自性。色無為。心不相應行。十七界十二處五蘊。此何所問。謂除眼識相應及眼觸不相應法。即除一切法十八界十二處五蘊。眼觸相應。眼識不相應。十八界十二處五蘊。眼觸相應。何所攝。謂心心所法。三界二處四蘊。此何為餘。謂眼觸自性色無為。心不相應行。十七界十二處五蘊。眼識不相應。何所攝。謂眼識自性。色無為。心不相應行。十八界十二處五蘊。此何所問。謂除眼觸相應及眼識不相應法。即除一切法十八界十二處五蘊。如以眼識對眼觸。乃至對意觸六思身。隨所應當廣說。眼識相應。眼觸所生受不相應。十八界十二處五蘊。眼識相應。何所攝。謂心所法。一界一處三蘊。此何為餘。謂眼識自性。色無為。心不相應行。十八界十二處五蘊。眼觸所生受不相應。何所攝。謂眼觸所生受自性。色無為心不相應行。十七界十二處五蘊。此何所問謂除眼識相應及眼觸所生受不相應法。即除一切法十八界十二處五蘊。眼觸所生受相應。眼識不相應。十八界十二處五蘊。眼觸所生受相應。何所攝。謂心心所法。三界二處三蘊。此何為餘。謂眼觸所生受自性。色無為心不相應行。十七界十二處五蘊。眼識不相應。何所攝。謂眼識自性。色無為心不相應行。十八界十二處五蘊。此何所問。謂除眼觸所生受相應及眼識不相應法。即除一切法十八界十二處五蘊。如以眼識對眼觸所生受乃至對意觸所生受六想身。隨所應當廣說。眼識相應。眼觸所生愛不相應。十八界十二處五蘊。眼識相應。何所攝。謂心所法。一界一處三蘊。此何為餘。謂眼識自性。色無為。心不相應行。十八界十二處五蘊。眼觸所生愛不相應。何所攝。謂眼觸所生愛自性。色無為。心不相應行。十八界十二處五蘊。此何所問。謂除眼識相應及眼觸所生愛不相應法。即除一切法十八界十二處五蘊。眼觸所生愛相應。眼識不相應。十八界十二處五蘊。眼觸所生愛相應。何所攝。謂心心所法。三界二處四蘊。此何為餘。謂眼觸所生愛自性。色無為。心不相應行。十八界十二處五蘊。眼識不相應。何所攝。謂眼識自性。色無為心不相應行。十八界十二處五蘊。此何所問。謂除眼觸所生愛相應及眼識不相應法。即除一切法十八界十二處五蘊。如以眼識對眼觸所生愛乃至對意觸所生愛亦爾。

　　分別品第二中第十六門

　　如眼識門。如是乃至意識五門。隨所應當廣說。如六識身六門六觸身六門。隨所應當廣說。眼觸所生受相應。眼識所生想不相應。十八界十二處五蘊。眼觸所生受相應。何所攝。謂心心所法。三界二處三蘊。此何為餘。謂眼觸所生受自性。色無為。心不相應行。十七界十二處五蘊。眼觸所生想不相應。何所攝。謂眼觸所生想自性。色無為。心不相應行。十七界十二處五蘊。此何所問。謂除眼觸所生受相應。及眼觸所生想不相應法。即除一切法十八界十二處五蘊。眼觸所生想相應。眼觸所生受不相應。十八界十二處五蘊。眼觸所生想相應。何所攝。謂心心所法。三界二處三蘊。此何為餘。謂眼觸所生想自性。色無為心不相應行。十七界十二處五蘊。眼觸所生受不相應。何所攝。謂眼觸所生受自性。色無為心不相應行。十七界十二處五蘊。此何所問。謂除眼觸所生想相應及眼觸所生受不相應法。即除一切法十八界十二處五蘊。如以眼觸所生受對眼觸所生想。乃至對意觸所生想亦爾。眼觸所生受相應。眼觸所生思不相應。十八界十二處五蘊。眼觸所生受相應。何所攝。謂心心所法。三界二處三蘊。此何為餘。謂眼觸所生受自性。色無為心不相應行。十七界十二處五蘊。眼觸所生思不相應。何所攝。謂眼觸所生思自性。色無為心不相應行。十七界十二處五蘊。此何所問。謂除眼觸所生受相應及眼觸所生思不相應法。即除一切法十八界十二處五蘊。眼觸所生思相應。眼觸所生受不相應。十八界十二處五蘊。眼觸所生思相應。何所攝。謂心心所法。三界二處四蘊。此何為餘。謂眼觸所生思自性。色無為心不相應行。十七界十二處五蘊。眼觸所生受不相應。何所攝。謂眼觸所生受自性。色無為。心不相應行。十七界十二處五蘊。此何所問。謂除眼觸所生思相應及眼觸所生受不相應法。即除一切法十八界十二處五蘊。如以眼觸所生受對眼觸所生思。乃至對意觸所生思亦爾。眼觸所生受相應。眼觸所生愛不相應。十八界十二處五蘊。眼觸所生受相應。何所攝。謂心心所法。三界二處三蘊。此何為餘。謂眼觸所生受自性。色無為心不相應行。十七界十二處五蘊。眼觸所生受不相應。何所攝。謂眼觸所生愛自性。色無為。心不相應行。十八界十二處五蘊。此何所問。謂除眼觸所生愛相應及眼觸所生愛不相應法。即除一切法十八界十二處五蘊。眼觸所生愛相應。眼觸所生受不相應。十八界十二處五蘊。眼觸所生愛相應。何所攝。謂心心所法。三界二處四蘊。此何為餘。謂眼觸所生愛自性。色無為心不相應行。十八界十二處五蘊。眼觸所生受不相應。何所攝。謂眼觸所生受自性。色無為。心不相應行。十七界十二處五蘊。此何所問。謂除眼觸所生愛相應。及眼觸所生受不相應法。即除一切法十八界十二處五蘊。如以眼觸所生受對眼觸所生愛。乃至對意觸所生愛亦爾。如眼觸所生受門。如是乃至意觸所生受五門。隨所應當廣說。如六受身六門。六想身六門六思身六門。隨所應當廣說。如是略說有十六門。若廣說有八十八門。

　　說一切有部界身足論卷下

　　界身足論後序

　　沙門釋基制

　　界身足論者。說一切有部發智六足之一足也。詳夫邃旨沖微。非大聖無以揚其奧。梵言幽秘。非上哲何以繹其真。是以夕??金容。晨馳白馬。譯經者結轍。津義者聯蹤。至於婆沙八蘊。缺五蘊之幽趣。發智六足。無五足之玄文。餘旨雖存。尚多紕綆。故使三秦匠彥。穿鑿於異端。九土緇英。滯惑於真偽。故我親教三藏法師玄奘。業該群籍。志隆弘撫。欲使有宗俊穎。不延頸於五天。對法雄傑。懷慷慨於四主。遂以大。

　　唐龍朔三年六月四日。於玉華宮八桂亭。終譯此論。原其大本。頌有六千。後以文繁。或致刪略。為九百頌。五百頌者。今此所翻。有八百三十頌。文遺廣略。義離增減。詳其論始。說起能仁。大德流通遂師名稱。尊者世友之所作也。既而道滿待機。因圓佇列。神功妙思。繄可殫言。但基虛簉操觚。謬倍函丈。承暉雕斫。受旨執文。惟恐愛海波騰。玄源秘泄。矚法舟之淪喪。故敘其時事雲。
